Imbokodo se breier ingenome | Netwerk24
Imbokodo se breier ingenome
Deur Marnus Kok 13 Desember 2019 21:15
Die Imbokodo se Sizo Solontsi word om die enkels beetgekry in die SA vrouespan se eerste wedstryd in die Kaapstad-sewestoernooi. Foto: Jaco Marais
Dit was egter presies hoe Paul Delport, afrigter van die nasionale vroue-sewesspan, gelyk het nadat die Kiwi’s sy span Vrydag op die eerste dag van die Kaapstad-sewestoernooi met 40-0 geklop het.
“Nieu-Seeland is die beste span in die wêreld. Ek het gevoel ons kon ons wedstrydplan ’n bietjie beter uitgevoer het.
Ek is baie trots op die meisies. Ons het altyd ’n plan gehad, maar dit is onder soveel druk dat ’n mens leer om aanpasbaar te wees.
“Maar ek is baie trots op die meisies. Ons het altyd ’n plan gehad, maar dit is onder soveel druk dat ’n mens leer om aanpasbaar te wees.
“Ek is baie tevrede met ons eerste kragmeting, want dit is gespeel teen ’n intensiteit waaraan ons nie gewoond is nie. Hopelik sal ons môre (Saterdag) ’n bietjie beter vaar,” sê hy.
In Delport sy verdediging kan gesê word dat hy inderdaad rede het om optimisties te wees. Die Imbokodo, soos die span bekend staan, het goeie rekenskap van homself gegee.
Dit was sonder twyfel die meeste toeskouers voor wie die tuisspan nog gespeel het. En almal moet mos êrens begin.
Boonop is die Imbokodo nie eens een van die deelnemende spanne in Wêreldrugby se sewesreeks nie, en slegs in aksie in Kaapstad omdat Suid-Afrika die gasheer is.
Onthou ook dat Nieu-Seeland nie sommer enige teenstander is nie. Hy was verlede seisoen die wenner in die wêreldreeks en word tans as die beste span in die wêreld beskou.
Nadine Roos laat loop die bal tydens ’n oefensessie van die nasionale span by Bishops in Kaapstad. Foto: Gallo Images
Spelers soos Nadine Roos het gewys sy skroom nie om die Kiwi’s op die aanval aan te vat nie, terwyl die Suid-Afrikaners ook veral aanvanklik vir ’n vale verdedig het.
Daar was wel op meer as een geleentheid ’n Imbokodo-speler wat deur ’n gaping gekom het en gelyk het asof sy nie kan glo dat sy nog nie platgetrek is nie. Dan, op die oomblik wanneer sy getwyfel, is sy grond toe gebring. Maar, weer eens, dit sal met tyd regkom.
Wat wel lastig was, was die geelkaart wat Sizo Solontsi vroeg in die wedstryd gekry het nadat sy ’n bal afgeklap het.
Suid-Afrika se laaste twee groepwedstryde is Saterdag, teen Rusland en Fidji. Die Fidjiane het Rusland vroeër met 38-19 geklop.
Dit is nie wensdenkery om te sê dat die Imbokodo met die Russe kan afreken nie. Dit sal die span ’n inspuiting van selfvertroue soos min gee.
* Die Imbokodo se wedstryde Saterdag: 10:13: SA t. Rusland, 16:03: SA t. Fidji (albei op SS 1).
Meer oor: Paul Delport | Kaapstad | Afrigter | Imbokodo | Sewesrugby | Wereldreeks
Dié 5 brekers kan Kaapstad op sy kop keer
Sewes in Kaap: Alles wat jy moet weet